O poveste de iubire în pași de flamenco, la Festivalul „Creative Week” din Iași. Dansatorul Alfonso Losa a făcut spectacol
La Festivalul „Creative Week” s-a dansat spectaculos pe scene și pe străzile din Iași. Frenezie a fost și în parcuri, unde trecătorii s-au oprit să vadă demonstrațiile de pe alei.
Însă atracția principală a fost reprezentația lui Alfonso Losa - un artist premiat, considerat un autentic reprezentant al școlii de flamenco din Madrid.
O poveste de iubire în pași de flamenco a ținut o sală întreagă cu sufletul la gură. Numit „alter ego”, spectacolul i-a transpus pe Alfonso Losa și partenerea sa, Patricia, într-o lume de întrebări, surprize și speranțe.
Alfonso Losa și Patricia Guerrero: „Personalitatea mea și personalitatea lui Alfonso se unesc și iese o a treia personalitate: ceea ce vedeți pe scenă. Flamenco are o legătură culturală cu felul în care românii simt viața și vreau să revin în România să mă bucur iar de energia publicului".
Ștefan Lupu, curator Festival Hazard: „Dansul crează ideea de bucurie și sănătate și fericire. Sunt artiști internaționali foarte foarte cunoscuți și foarte importanți, nu doar în Spania dar și în Europa și în afara Europei”.
Bucuria dansului s-a simțit și pe străzi și în parcurile din oraș.
Beatrice Tudor, coregraf: „Cream practic totul în timp real și ne folosim mult de spațiu de atmosferă de oameni de relația dintre noi și relația noastră cu muzica și practic cream spectacole irepetabile”.
Trecătorii s-au oprit, uimiți, și au urmărit în liniște spectacolul.
Femeie: „Cumva m-a atras modul în care dansează ei. Îmi transmite emoție plăcută, e altceva”.
Bătrân: „Mie îmi place dansul modern și tinerii care încearcă să modeleze trupul corpul frumos și ne arată lucruri foarte frumoase”.
Dansatori au fost și în Piața Unirii, în fața clădirilor istorice. Sau chiar printre blocuri. La Festivalul Romanian Creative Week continuă seria de spectacole de dans până în 23 mai.